Mircea Lucescu revine la antrenorat! Condiția pusă de tehnicianul român
Cel mai titrat antrenor român din toate timpurile, Mircea Lucescu, a anunțat că este pregătit ca, din vară, să preia banca tehnică a unei echipe.
Mircea Lucescu revine în iunie la antrenorat, dar vrea să-și facă singur lotul
El a renunțat temporar la această activitate la începutul lunii noiembrie a anului 2023, după ce a demisionat de la Dinamo Kiev.
El și-a petrecut timpul în România, preferând să se odihneacă, deși a avut oferte. "Sper să revin pe bancă. După 50 de ani am avut prima perioadă de odihnă.
Din nefericire, după tot ceea ce s-a întâmplat în Ucraina, am decis să pun punct și să aștept luna iunie. De aceea am refuzat-o în acest sezon pe Beșiktaș, care mă dorea să preiau echipa din mers.
Aștept o echipă la care să îmi pot alcătui singur lotul. La 78 de ani nu îmi lipsesc entuziasmul și pasiunea. Merg mereu la meciuri pentru a rămâne la curent și pentru a fi pregătit atunci când va veni telefonul potrivit", a spus Lucescu, potrivit tuttosport.com.
Mircea Lucescu i-a caracterizat pe Danylo Sikan și Georgiy Sudakov, doriți de Juventus
De-a lungul carierei sale de tehnician, Lucescu a antrenat naționalele României și Turciei, plus echipe de club ca Zenit, Șahtior, Dinamo Kiev, Beșiktaș, Galatasaray, Dinamo, Rapid, Corvinul, Inter Milano, Reggiana, Brescia sau AC Pisa.
Clubul italian Juventus este interesat de Danylo Sikan și Georgiy Sudakov, jucători care în prezent activează la Șahtior. Din acest motiv, publicația italiană i-a cerut lui Lucescu să-I caracterizeze pe cei doi.
"În ceea ce-l privește pe Sikan, vorbim despre un jucător foarte bun. Este un băiat cu potențial mare, lucru pe care l-a demonstrat deja parțial, în ciuda vârstei sale fragede.
Încă nu a împlinit 23 de ani, dar a arătat ce poate, atât la Șahtior, cât și la naționala Ucrainei. Vom auzi despre el mult timp. Îl consider un centru atacant clasic și modern in acelasi timp.
Clasic – pentru că este un vârf de atac dedicat finisajelor și modern pentru felul în care se mișcă și reușește să comunice cu ai lui colegi
Este un atacant care știe să joace pentru echipă. De multe ori vine la mijlocul terenului pentru a-și ajuta colegii în faza defensivă, iar prin blocarea adversarilor poate fi util și pentru avansările mijlocașilor.
Îl văd atacant într-o formulă 4-3-3. Este un băiat foarte inteligent din punct de vedere tactic în lucrul cu și pentru colegii de echipă. Este foarte înalt, joacă bine și știe să lovească mingea cu ambele", a spus Lucescu.
În ceea ce-l privește pe Sudakov, tehnicianul român a spus că este un mijlocaș ofensiv foarte puternic, dar știe să facă bine ambele faze.